 Novak Djokovic, în sferturile de la Roland Garros, după un meci incredibil. Sârbul a fost condus cu 2-0 de italianul Musetti.
Novak Djokovic s-a calificat luni în sferturile de finală ale Grand Slam-ului de la Roland Garros. Sârbul a revenit spectaculos de la 0-2, în confruntarea cu Lorenzo Musetti. Italianul s-a retras în setul decisiv, la 2-2 și 4-0 pentru Djokovic.
Liderul mondial al clasamentului ATP, Novak Djokovic, s-a calificat luni în sferturile de finală ale Grand Slam-ului de la Roland Garros, revenind spectaculos de la 0-2, în confruntarea cu Lorenzo Musetti (76 ATP). Italianul s-a retras în setul decisiv, la 2-2 și 4-0 pentru Djokovic.Novak Djokovic a cedat primele două seturi, ambele la tiebreak, 6-7 (7), 6-7 (2), dar a revenit spectaculos, câștigând categoric următoarele două seturi, cu 6-1, 6-0.În setul decisiv, Djokovic a solicitat intervenția medicului, pentru o ușoară accidentare la mână. Sârbul a dus setul până la 4-0, când italianul Lorenzo Musetti a cedat fizic și a fost nevoit să abandoneze. Novak Djokovic va întâlni în sferturile de finală un alt italian, pe Matteo Berrettini (9 ATP), care a beneficiat de abandonul lui Roger Federer.Pentru prezența în semifinală, Novak Djokovic va fi recompensat cu 283.500 euro și 360 puncte ATP.